చెన్నై: అక్రమాస్తుల కేసులో శశికళను సుప్రీంకోర్టు దోషిగా నిర్ధారించి జైలు బాట చూపించడంతో తమిళనాడులోని ఆమె ప్రత్యర్థులు, ఆపద్ధర్మ ముఖ్యమంత్రి పన్నీర్ సెల్వం వర్గీయులు సంబరాల్లో మునిగిపోయారు. తమకు ఈ రోజు పండుగ లాంటిదని, పన్నీరు చల్లుకుని, పాయసం చేసుకుని అందరం ఆరగిస్తామని మీడియా ప్రతినిధులతో అన్నారు. ఈ రోజే తమకు దీపావళి, పొంగల్ పండుగలని పేర్కొన్నారు. జయలలిత జీవించి ఉన్నప్పుడు ఏనాడూ శశికళను రాజకీయాల నీడలోకి కూడా రానివ్వలేదని... ఎమ్మెల్యే, ఎంపీ, మంత్రి వంటి ఏ ఒక్క పదవినీ... కనీసం వార్డు మెంబర్, మేయర్ పదవుల్లో కూడా శశికళను కూర్చోనివ్వలేదని, అలాంటప్పుడు శశికళ ఏ రకంగానూ తనను జయకు రాజకీయ వారసురాలిగా చెప్పుకోవడం సరికాదన్నారు. గోల్డెన్ బే రిసార్ట్స్లో శశి దాచిన ఎమ్మెల్యేలు ఇప్పుడు ఒకొక్కరిగా పన్నీర్ పంచన చేరడం ఖాయమన్నారు. ఇప్పటికే ఎమ్మెల్యే శరవణన్ ఆ రిసార్ట్స్ గోడ దూకి శశికళ చెర నుంచి పన్నీర్ వైపు వచ్చేశారని, మిగిలినవారు కూడా అలాగే వస్తారని బలంగా నమ్ముతున్నామన్నారు.
chennai: akramaastula kesulo sasikalanu supreenkortu doshigaa nirdhaarinchi jailu baata choopinchadamtho tamilanaadulooni aame pratyarthulu, aapaddharma mukhyamantri pannir selvam vargeeyulu sambaraallo munigipoyaaru. tamaku ee roju panduga lantidani, panneeru challukuni, payasam chesukuni andaram aaragistaamani media pratinidhulatho annaru. ee roje tamaku deepaavali, pongal pandugalani perkonnaru. jayalalita jeevinchi unnappudu enaaduu sasikalanu rajakeeyala needaloki kuudaa ranivvaledani... emmelye, empy, mantri vanti e okka padavinee... kaneesam vaardu member, meyar padavullo kuudaa sasikalanu koorchonivvaledani, alantappudu sasikala e rakamgaanuu tananu jayaku rajakeeya vaarasuraaligaa cheppukovadam sarikaadannaaru. golden bee resartslo sashi daachina emmelyelu ippudu okokkarigaa pannir panchana cheradam khayamannaru. ippatike emmelye saravanan aa resarts goda dooki sasikala chera nunchi pannir vaipu vachesaarani, migilinavaaru kuudaa alaage vastaarani balangaa nammutunnamannaru.